cyanic-selkie/wikianc huggingface dataset:
Jødedom
Jødedommen omfatter i dag flere retninger, blant de viktigste er ortodoks jødedom, konservativ jødedom, rekonstruksjonistisk jødedom, reformjødedom, humanistisk jødedom, karaittisk jødedom og Beta Israel (falasha-jødedom). Samaritansk religion regnes ofte også som en del av jødedommen, dog regner samaritanene selv seg som tilhengere av en uavhengig religion, noe som også støttes av mange ikke-samaritaner. Samaritanenes lære er basert på religionen til restbefolkningen i det nordlige Israel i tiden etter tistammerikets fall, og anerkjenner bare Mosebøkene som hellige skrifter.
Enkelte mener også at begrepet jødedom foruten den jødiske religionen omfatter jødenes kultur. Jødedommen sees som en dualisme som inneholder både nasjonale og religiøse elementer. Folk i vesten antar ofte at jødedom, slik som kristendom, kun er en tro og derfor mangler nasjonal bevissthet. Men helt fra starten (genesis) av har jødedommen omfattet både nasjon og religion. Når man konverterer til jødedommen konverterer man ikke bare til en tro, men man blir også «naturlige innbyggere» i den jødiske nasjonen, dette går tydelig fram av den kanskje mest kjente konverteringen – når Rut i Bibelen forteller Naomi: «Ditt folk er mitt folk».
I andre religioner er det vanlig med periodiske pilegrimsreiser til hellige steder hvor den troende kan oppnå en høyere form for kommunikasjon med (en) Gud. Men når både religiøse og ikke-religiøse jøder i hundrevis av forskjellige land ber om «Neste år i Jerusalem», så mener de noe helt annet: ikke bare et individs lengsel etter å returnere til et hellig sted for å be, men et helt folks ønske om å returnere for på ny å gjenoppbygge deres nasjonale hjem, hvor Jerusalem var hjertet.
Det jødiske bønneritualet er kodifisert i en siddúr (bønnebok). Man ber i utgangspunktet tre ganger daglig — enten privat eller i synagogen.
Det anslås å være ca. 12,9 millioner tilhengere av jødedommen på verdensbasis.
Jødiske helligdager
De jødiske festene og helligdagene (haggim) tar som regel utgangspunkt i sentrale begivenheter i det jødiske folkets historie.
Sabbat
Den viktigste helligdagen i jødedommen er sabbatten; en ukentlig helligdag som feires fra solnedgang fredag til solnedgang lørdag. Bakgrunnen for sabbaten er beretningen fra andre Mosebok, hvor Gud etter at han i seks dager arbeidet med å skape verden hvilte på den syvende dagen. Sabbatten tjener således som en hviledag som samler hele familien, en dag det ikke er tillatt å arbeide. Sabbatten er foreskrevet i de ti bud.
Pesach
En av de viktigste festene i jødedommen er Pesach, som tilsvarer den kristne påsken. Pesach feires til minne om befrielsen fra slaveriet i Egypt (exodus) og kalles også "De usyrede brøds fest", fordi usyret brød spiller en sentral rolle både før og under festen. Huset renses omhyggelig for alt av syret (gjæret) mat, og alt husgeråd som har vært i berøring med syrede matvarer erstattes av spesielt Pesach-service. Høytidens sentrale begivenhet er seder, et fellesmåltid som avholdes på festens første aften, hvor det spises en rekke tradisjonelle retter som symbolsk knyttes opp til flukten fra Egypt.
Sjabuót
Ifølge tredje Mosebok er jødene forpliktet til å telle 7 uker fra Pesachs andre dag. Etter disse 7 ukene (49 dager) kommer Sjabuót-festen. Sjabuót betyr egentlig "uker". På sjabuót takker jødene Gud for mottagelsen av Toraen.
Sukkot
Sukkot eller løvhyttefesten minnes israelittenes vandring gjennom ørkenen etter flukten fra Egypt og faller sammen med frukthøsten. Sukkot feires ved at man konstruerer små hytter som dekoreres med frukt og grønnsaker. I disse hyttene spiser og sover man de syv dagene festivalen varer.
Rosj hasjaná
Rosj hasjaná betyr "årets begynnelse" (egentlig hode) og feires som det jødiske nyttår, selv om høytiden faller på den syvende måneden i den jødiske kalenderen. Festen feirer skapelsen av verden og innleder også de såkalte botsdagene, ti dager som varer fram til Yom Kippur, når folk oppfordres til å be om unnskyldning til folk de har gjort urett mot.
Jom kippúr
Forsoningsdagen Jom kippúr var i førkristen tid den ene dagen i året da den jødiske ypperstepresten trådte inn i tempelets aller helligste rom for å utføre et ritual som skulle skaffe hele det jødiske folk soning for sine synder. I moderne jødedom er dagen viet til bønn, faste og botsgjerninger sentrert rundt renselse og Guds nåde. Yom Kippur er således kulminasjonen på botsdagene og regnes ofte som den mest betydningsfulle enkeltstående helligdagen.
Hanukka
Hanukka, også kjent som Channukkah, kalles den jødiske lysfestivalen. Ordet Hanukka betyr "å dedikere", og helligdagen faller typisk omkring de kristne helligdagene jul. Chanukah feires med å tenne de åtte lysene i lysestaken kjent som hanukkia over de åtte dagene Hanukka varer. Dette skal symbolisere de 8 dagene da den jødiske gruppen Makkabeerne fikk en lampes olje til å vare i åtte dager, selv om det ble vurdert at oljen bare var nok til en dags bruk. Helligdagen har blitt mer populær etter at julen har fått et større kulturelt innhugg i den vestlige verden, og anses nå for å være en helligdag som spesielt henvender seg til barn. I den forbindelse er det vanlig å gi gaver til hverandre hver dag i de 8 dagene, og gi sjokolade kjent som Hanukka Gelt (Gelt er et yiddish og tysk ord som betyr penger) som er formet som gullmynter til familien.
Jødedommens tekster
Jødene kalles ofte «Bokas folk», og jødedommen har en lang intellektuell tradisjon som fokuserer på tekstbasert torástudium. Dette avsnittet er en strukturert liste over sentrale verk i jødisk praksis og tenkning.
Tordsvatnet
Tordsvatnet (også skrevet Torsvatnet) er en innsjø i Skjåk kommune i Oppland. Innsjøen ligger innenfor Reinheimen nasjonalpark og Tafjordfjella. Ved vannet ligger DNTs hytte Torsbu. Største dybde er 32,7 meter, halvparten av vannet er under 10 meter dypt. Innsjøen rommer om lag 60 millioner m3 vann. Innsjøen dreneres av Tverråi/Torda som er en sideelv til Otta som inngår i Gudbrandsdalslågen-Glommavassdraget.
Puerto Rico under Sommer-OL 1964
Puerto Rico under Sommer-OL 1964. 32 sportsutøvere fra Puerto Rico deltok under Sommer-OL 1964 i Tokyo. Puerto Rico, som deltok for femte gang i et sommer-OL, vant ikke noen medaljer.
Langavatnet (Odda)
Langavatnet er en innsjø i Ullensvang kommune i Vestland. Den er regulert som magasin for kraftverkene Tysso II og Oksla.
World cup i kjelkehockey 1991
World cup i kjelkehockey 1991 ble arrangert i Oslo i Norge.
Dette var det første World cup som ble arrangert, og fem lag deltok: Norge, Sverige, Canada, Storbritannia og USA.
Canada slo Sverige 3-2 i finalen. Dette var første gang Sverige tapte en kjelkehockeykamp.
Norge slo USA hele 11-0 i denne turneringen, og på det norske laget spilte bl.a. Morten Syversen, Kjell Vidar Røyne, Erik Sandbråten, Britt Mjaasund Øyen, Rolf Einar Øyen, Atle Haglund, Alf Engeseth, Julian Johansen og Bjørn Dybing.
Telefonsalg
Telefonsalg betegner en form for salg hvor en selger tar kontakt med en potensiell kunde over telefon. Telefonsalg er en videreutvikling av dørsalg, som også er oppsøkende, og hvor det er selgeren og ikke kunden som tar initiativ til kontakt.
World cup i kjelkehockey 1991
Resultater
Sluttresultater:
Mac1.no
Forumet har over 800 000 innlegg og er hovedpulsåren til nettstedet. I forumet er det daglig hundrevis av innlegg som omhandler alt fra Apple, Macintosh og relaterte teknologier til musikk, film og annet snikksnakk. I forumet har der opp gjennom årene samlet seg mye nytting informasjon, fakta og hjelp til omtrent et hvert tenkelig problem. Nettstedet brukes av både nybegynnere og viderekomne hele døgnet rundt.
Rabindranath Tagore
Rabindranath Tagore (født 6. mai 1861 i Calcutta i Britisk India, død 7. august 1941 samme sted) var en indisk (hinduistisk) filosof, nasjonalist og forfatter som ble tildelt nobelprisen i litteratur i 1913. Tagore skrev tekst og melodi til Indias nasjonalhymne Jana-Gana-Mana og Bangladesh nasjonalsang Amar Sonar Bangla. Tagore skrev på både bengali og engelsk.
Bakgrunn
Rabindranath tilhørte den ansette og innflytelserike slekten Tagore (bengali: Thakur). Hans far Devendranath Tagore var grunnleggeren av den hinduiske reformbevegelsen Brahmo Samaj. Rabindranaths bror Jyotindranath ble komponist, og søsteren Swarnakmari ble en kjent romanforfatter. Familien var rik og dominerte tidvis Calcuttas kulturelle liv.
Rabindranath var et følsomt og begavet barn som snart ble lei av skolelivet og dermed studerte i hjemmet. Det var den gang vanlig for formuende bengalske familier å invitere til litterære aftener, konserter og soiréer, og hjemmemiljøet ga den unge mannen intellektuell stimulans. Han fikk også følge sin far på reiser. Blant annet var de i Himalaya i 1873. Denne reisen gjorde sterkt inntrykk på Tagore.
Virke
Da han var litt over tyve år gammel begynte Rabindranath Tagore å få dikt og noveller på trykk. Han ble fort kjent for sin enestående poetiske evne og sitt vakre bengali. Engelsk var da et relativt vanlig omgangsspråk for mange familier i den indiske elite, men Tagore ble ansett som en virtuos i bengali. Hans produksjon ble meget omfattende.
Gjennom sine kontakter og reiser fikk han også en stor skare europeiske beundrere, blant dem Yeats. Det synes imidlertid å ha oppstått en interessant kulturell misforståelse i denne relasjonen. Tagore anla tidig et rikt skjegg og langt hår, noe som ikke var uvanlig i Bengal. Selv om hans stemme var svært lys, gav hans dype blikk og generelle fremtoning inntrykk av en orientalsk visdomslærer og guru, av det slag mange europeere svermet for da. På denne tiden besøkte han Amerika, der han ga ut dikt og holdt et foredrag med tittelen Sadhana (åndelige eller indre øvelser) som nok bidro til å etablere hans ry som en «orientalsk vismann».
Mac1.no
Mac1.no har et tett samarbeid med Apple. Mac1.no har vært nevnt på Apples «Siste nytt»-side og er inkludert som bokmerke på alle nye Macer som blir solgt i Norge. I tillegg arrangerer portalen jevnlig konkurranser med Apple-produkter som premier. Mac1.no samarbeider også med MacForum, blant annet ved arrangering av møter og kurs.
Telefonsalg
Telefonsalg drives ofte gjennom spesialiserte selskaper som konsentrerer virksomheten om denne salgsformen. En del av disse virksomhetene er organisert i interesseorganisasjonen Norsk Forening for Direkte Markedsføring (NORDMA).
For bedrifter og interesseforeninger innebærer telefonsalg en mulighet til å kunne drive effektivt, oppsøkende salg, medlemsrekruttering eller pengeinnsamling ved å utnytte skolerte selgere og moderne teknologi. Dette gjør det mulig å henvende seg til et stort antall prospektive interessenter på kort tid – og salgsformen kan gi svært gode resultater for mange virksomheter.
Blant de som ringes opp, er reaksjonene blandet, og mange opplever telefonsalg som aggressivt, forstyrrende og uønsket. Antallet klagesaker til Forbrukerkontorer, Forbrukerrådet og Forbrukerombudet har vært og er relativt høyt for denne typen virksomheter. Prospektenes negative erfaringer har en rekke forskjellige årsaker, og kan blant annet skyldes dårlig selgerveiledning, mangelfull informasjon om pris og produkt og også at avslag er registrert som salg.
På grunn av misnøye blant de som kontaktes, er det i Norge mulig å reservere seg mot telefonsalg (og uadressert direktereklame) gjennom et eget Reservasjonsregister som er samlokalisert med Brønnøysundregistrene.
Selskaper som driver med telefonsalg, har plikt til å kontrollere og oppdatere sine lister hver tredje måned. Dette blir i bransjen referert til som "listevask". Pr. 11. mai 2015 var 2 127 719 personer registrert i Reservasjonsregisteret.
Rabindranath Tagore
Nobelprisen
Etter at Tagore hadde fått Nobelprisen i 1913, mest på grunn av sin egen engelske oversettelse av Gitanjali, vendte Yeats og hans europeiske beundrere seg mot ham og betvilte hans begavelse, tydeligvis skuffet over at han ikke var tilstrekkelig mystisk og verdensfravendt. Det kan neppe fornektes at den engelske versjon av Gitanjali er langt underlegen den bengalske originalen, men den øvrige litterære produksjon viser at Tagore var en svært fremstående forfatter. Han er notorisk vanskelig å oversette på grunn av den følsomme lyrisme som kjennetegner meget av den bengalske poesi og lett blir til sentimentalisme når den overføres til andre språk.
Undervisning
Tagores teorier om betydningen av musikk og dikt i skolen førte til grunnleggelsen av Shantiniketan og Visha Bharati, en skole og et college, senere universitet, noe utenfor Calcutta. Han mente at menneskets skapende evne ikke ble stimulert i den formelle undervisning, men ofte ble kvalt. Mennesket trenger til nærhet til naturen og en undervisning som retter seg til hele mennesket og ikke bare til dets analytiske intellekt. Han ville med disse institusjoner kombinert den klassisk indisk utdannelse og den vestlige vitenskapelig og teknologisk innrettede utdannelse. Man kan si at denne streben etter å forene Østerland og Vesterland syntes pregende Tagores hele liv.
Billedkunst
Tagore reiste rundt i hele verden, blant annet til USA, Kina, Japan, Italia og Argentina, men han vendte alltid tilbake til Bengal, og bengalerne var hans henførte tilhengere. En av hans senere fortolkere, William Radice, har påpekt at Tagores anarkistiske, litt sarkastiske side kommer til uttrykk på uventet vis i tegningene og maleriene han begynte å lage da han var over 60 år gammel. Han arbeidet svært ofte i svart/hvitt, og bildene hans kan være lekne, men iblant også litt urovekkende. Han debuterte som billedkunstner med en utstilling i Paris i 1930, og regnes som en banebryter i den moderne indiske malerkunsten.
Privatliv
Tagore hadde et smertefylt privatliv. Bengalske familier lever ofte sammen i ett hus – gifte brødre og søstre, foreldre og andre familiemedlemmer under samme tak. Rabindranath var den yngste av fjorten barn. En av hans eldre brødre var gift med en kvinne på Rabindranaths alder, Kadambari, og det oppstod et intimt, men sannsynligvis kysk forhold mellom ham og svigerinnen. Et år etter at han hadde giftet seg med Mrinali Devi Raichaudhuri i 1883 begikk Kadambari selvmord.
Før 1908 hadde han også mistet to sønner, en datter og sin hustru.
Bibliografi i utvalg
— Alle utgivelser er skrevet på Bengali —
Kari Brudevoll
Kari Brudevoll (født 1938) er en norsk lokalpolitiker (Det norske Arbeiderparti). I perioden 1988–1992 var hun varaordfører i Rana kommune. Siden 2004 har hun sittet i formannskapet i Rana kommunestyre for Det norske Arbeiderparti.
Hun var 2. vararepresentant til Stortinget for Ap i Nordland 1993-2001. Hun var fylkesråd for økonomi i Nordland fylkeskommune 1999-2002, og fylkesråd for kultur 2002-2003. .
Grunnkretser i Balsfjord kommune
Grunnkretser i Balsfjord kommune er delområder og grunnkretser som seksjonerer Balsfjord kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Fiskevatn (Sør-Varanger)
Fiskevatn (nordsamisk: Golmmešjávri i Norge og Stuorát Golmmesjávri i Finland, enaresamisk: Stuárráb Kolmišjävri) er en innsjø på grensen mellom Norge og Finland. Den norske delen ligger i Sør-Varanger kommune i Troms og Finnmark og den finske i Enare kommune i Lappland.
Bjørn Unnersaker
Bjørn Unnersaker (født 10. oktober 1975) er redaktør i PC World og MacWorld.
Engenho Velho
Engenho Velho er en kommune i delstaten Rio Grande do Sul i sørregionen av Brasil.
Bjørn Unnersaker
Han er tidligere redaktør for studenteravisen Inside, utdannet siviløkonom fra Handelshøyskolen BI, og har vært journalist i Kapital og IT-Bransjen.
Gates of the Arctic nasjonalpark
Gates of the Arctic nasjonalpark er en amerikansk nasjonalpark som ligger i Alaska og ble opprettet 2. desember 1980. Det er den nordligste nasjonalparken i USA og hele parken ligger nord for polarsirkelen. Den er 34 287 km² og den ble først fredet som et National Monument. En stor del av parken er bevart som et verneområde og har status som villmark.
Rand lufthavn
Rand lufthavn er en lufthavn i Germiston, Sør-Afrika. Den ble bygget på 1920-tallet som hovedlufthavn i Johannesburg, men byen vokste fra den og erstattet flyplassen med den større OR Tambo internasjonale lufthavn på 1960-tallet.
Detektiv Jack Frost
Detektiv Jack Frost (originaltittel A Touch of Frost) er en britisk kriminalserie som gikk på ITV fra 1992 til 2010. Serien handler om kriminalinspektør William Frost (David Jason), kjent som «Jack» av alle unntatt hans hustru. Frost er erfaren og svært dedikert, men kives alltid med sine overordnede, hovedsakelig representert ved kommissær Norman Mullett (Bruce Alexander). De to har helt motstridende personligheter. «Mullett» er en ambisiøs administrator som følger ordre og regelverk, mens «Frost» er en alminnelig «gatesnut».Serien er basert på en bokserie av R.D. Wingfield.
Sluŋkajávrre
Sluŋkajávrre (lulesamisk) er en innsjø i Hamarøy kommune i Nordland, omtrent 20 kilometer sørøst for Innhavet og øst for grenden Kråkmo.
Vatnet strekker seg ca. 6,9 km i nord-sørlig retning mellom Sluŋkávárre og Ájavárre.
Innsjøen er magasin for Slunkajavrre kraftverk ved Rekvatnet, og det blir regulert mellom 531-516 moh. Det naturlige utløpet er til Slunkaelva, på sørvestsiden av vatnet.
Rand lufthavn
South African Airways har donert to Boeing 747 til «South African Airways Museum Society» som er utstilt på lufthavnen.
Detektiv Jack Frost
I Norge har serien gått i Detektimen på NRK.
Episoder
David Jason, som spiller «Frost», var også seriens produsent, og bestemte derfor i hvilken takt episodene skulle spilles inn. Derfor ble det ikke laget mer enn én eller et par episoder i året. Kun én episode ble produsert både i 2005 og 2006.
Gates of the Arctic nasjonalpark
Nasjonalparken ble etablert i 1980 som et av i alt femten verneområder som ble opprettet samtidig gjennom Alaska National Interest Lands Conservation Act.
Martin Beck
Martin Beck er en fiktiv politietterforsker som ble etablert i de ti kriminalromanene skrevet av forfatterekteparet Maj Sjöwall og Per Wahlöö fra 1965 til Wahlöös død i 1975. Bøkene, som ble en suksess langt utover Sveriges grenser, var fra forfatternes side, i tillegg til å være kriminalromaner, også ment å fungere som samfunnskritikk i en turbulent tid.
Martin Beck er en middelaldrende politietterforsker i Stockholm som er spesialist på mordetterforskning. Mens han har et til tider anstrengt forhold til sin kollega Gunvald Larsson er han desto mer på godfot med Lennart Kollberg. Andre gjengangere på politihuset er Fredrik Melander, Einar Rönn og Benny Skacke – i tillegg til de udugelige konstablene Kristiansson og Kvant, senere Kvant og Kvastmo. Siden politiet i Stockholm, som i løpet av serien og i tråd med de endringene som fant sted på den tiden de ble skrevet hadde flere ulike betegnelser, også har en spesiell stilling i forhold til resten av landet ender han i løpet av serien blant annet i Anderslöv, Malmö og langs Göta älv. I andre fortellinger fører også etterforskningen ham ut av landet.
Bøker og filmer
Alle bøkene har undertittelen Roman om en forbrytelse, og med unntak av Roseanna er alle de norske utgavene preget av et noe konservativt bokmål. Alle bøkene er også filmatisert, Roseanna endog to ganger. Udyret fra Säffle heter i filmatisert versjon Mannen på taket, mens Terroristene heter Stockholm Marathon. Sistnevnte har bare noen få likhetstrekk med boka, siden boka har et plott som lett kan skape assosiasjoner til mordet på Olof Palme. Gösta Ekman spiller Martin Beck i seks av disse filmene, mens Lennart Kollberg spilles av Kjell Bergqvist og Gunvald Larsson av Rolf Lassgård. I disse har også Maj Sjöwall en liten rolle, og i Politimorderen har Mikael Persbrandt, som senere skulle bli kjent i rollen som Gunvald Larsson, en liten rolle.
TV-serie
De fleste av disse filmene gikk rett på TV, og har nytt stor suksess både på svensk TV 4 og norsk TV 2. Filmene har også hatt stor suksess i Tyskland. Enkelte av filmene har gått på kino. Det er totalt laget 42 filmer i serien.
Annet
Svenska Deckarakademin har gitt Martin Becks navn til sin årlige pris for beste oversatte kriminalroman, The Martin Beck Award.
Gates of the Arctic nasjonalpark
Det er ingen etablerte veier, stier, besøksanlegg eller campingplasser i parken. Parkens fauna omfatter blant annet elg, svartbjørn, sau, ulv og villrein. Det kom 10 924 besøkede til parken i 2007.
Johnny Jarvis
Johnny Jarvis er en britisk dramaserie i seks deler som gikk på BBC i 1983. Serien handlet om de to engelske tenåringsguttene Johnny Jarvis og Alan Lipton, som gikk på samme skole, og bodde i samme boligblokk i London. De var ganske forskjellig. Mens Alan var en født taper, kunne Johnny klare seg i nær sagt enhver situasjon. Johnny var skolens klovn, sterk og rolig, og hadde lett for å få venner. Allikevel fant de hverandre i et godt og naturlig vennskap. Handlingen strakk over seks år, fra slutten av 1970-årene til starten av 1980-årene. Serien ble skapt av Nigel Williams, regissert av Alan Dossor og produsert av Guy Slater. Rollen som Johnny Jarvis ble spilt av Mark Farmer, mens rollen som Alan Lipton ble spilt av Ian Sears. Seriens kjenningsmelodi er komponert av Gary Shail og musikken til serien var laget av John Altman. Serien har i ettertid blitt sett på som en oppsummering av tidsånden i Storbritannia på starten av 1980-tallet.
Serien ble vist på NRK i 1985.
Probot
CD-en fikk navnet Probot og kom ut 10. februar 2004, og prosjektet står foreløpig på hold og det er usikkert om Dave Grohl noen gang vil lage mer musikk under navnet.
Grohl ønsket også å ha med Slayer sin vokalist Tom Araya på albumet, men det ble ikke noe av ettersom Tom Araya ikke hadde tid og mulighet.
Kitty Carruthers
Caitlin A. «Kitty» Carruthers (født 30. mai 1961 i Boston), amerikansk kunstløper som deltok i de olympiske vinterleker 1980 i Salt Lake City og 1984 i Sarajevo.
Carruthers vant en olympisk sølvmedalje i kunstløp under vinter-OL 1984 i Sarajevo. Sammen med sin adopterte bror Peter Carruthers kom hun på andreplass i parløp, bak Jelena Valova og Oleg Vasiljev fra Sovjetunionen.
St. Hedvig av Polen
St. Hedvig (polsk Św. Jadwiga Andegaweńska, født 18. februar 1374, død 17. juli 1399) var Polens første regjerende dronning og regent fra 1384 til 1399. Hun ble kanonisert den 8. juni 1997 av pave Johannes Paul II, og regnes som skytshelgen for dronninger og det forente Europa. Jadwiga skal visstnok ha vært en blond, blåøyd, høy og elegant skjønnhet.
Hun er kjent som Hedwig på tysk, Jadvyga på litauisk, Hedvig på ungarsk og Hedvigis på latin.
Hedvig ble kronet ti år gammel i 1384 på betingelse at unionen med Ungarn ble oppløst. På polsk ble hun omtalt som konge (Król Jadwiga), ikke som dronning, for å markere at hun regjerte i egen rett og ikke som en konges kone. I 1386 giftet hun seg imidlertid med den litauiske storfyrsten Jogaila, som ble Polens konge som Vladislav II Jagello. Slik skaptes en langvarig union mellom Polen og Litauen (1386–1795).
University of North Carolina
University of North Carolina  (forkortet UNC system) er et delstatseid, forskningsbasert, og opprinnelig universitet i Nord-Carolina, USA. I alt omfatter universitetssystemet alle de 16 offentlige fire-årige universitetene i delstaten.
Det ble opprettet i Chapel Hill i 1789 som det første offentlige universitet til å tildele grader i USA, og bestod i 136 år med bare én campus. Med tiden opprettet delstaten et kvinnecollege (State Normal and Industrial School) i Greensboro i 1891, og fem svarte læresteder i tillegg.
Læresteder og skoler
Universitetssystemet har følgende læresteder, med noen viktige skoler samt grunnleggingsår og studenttall i høstsemesteret 2006 angitt:
Studentforhold og biblioteker
Ved universitetet var det 87 220 studenter og 5 375 vitenskapelig ansatte i 2006, og samme året var skolepengene i snitt ca. US$ 4 000 for studenter folkeregistrert i North Carolina og US$ 14 000 for fremmedstudenter, avhengig av studiested. Studiene gis opp til doktorgradsnivå ved alle stedene unntatt Asheville og Pembroke.
I alt har University of North Carolina bibliotekene over 5,8 millioner boktitler. University of North Carolina at Charlotte J. Murrey Atkins Library er blant de største med mer enn 1 million titler.
Amstetten
Amstetten er distriktshovedstaden i Bezirk Amstetten i delstaten Niederösterreich i Østerrike, beliggende ved elva Ybbs i regionen Mostviertel.
Historie
I 1858 kom det jernbaneforbindelse. Amstetten fikk bystatus i 1897.
Byen ble i nyere tid kjent for den såkalte Fritzl-saken.
Vesthordland
Vesthordland er en del av storbyregionen Bergen og omland i Vestland fylke som omfatter øykommunene vest for Bergen. Området har tradisjonelt har vært en del av Nordhordland og senere Midthordland, og den mer uoffisielle benevnelsen Strilelandet som omgir Bergen by.
Regionen omfatter de fire kommunene Askøy, Fjell, Sund og Øygarden, med til sammen 415,51 km² og 63 770 innbyggere pr 1. januar 2015. Det utgjør 2,7 % av arealet og 12,5 % av folkemengden i Hordaland fylke, og en befolkningstetthet på 153 innbyggere per kvadratkilometer.
Chola-dynastiet
Chola-dynastiet (tamil: சோழர்|சோழர் குலம்; uttale i IPA:, Chozhar) var et tamilsk dynasti som hersket i Sør-India. Sammen med de to dynastiene Chera og Pandya, utgjorde Chola de tre hoveddynastiene i jernalderens India og var kollektiv kjent som «de tre kronede konger». Den eldste pålitelige omtalen av dynastiet er fra inskripsjoner fra 200-tallet f.Kr. som ble etterlatt av Ashoka fra Mauryariket, og i oldtidens Sangamlitteratur.
Den sentrale delen av Cholariket var den fruktbare dalen langs elven Kaveri, men monarkene hersket over et betydelig større område på høyden av sin makt fra slutten av 800-tallet f.Kr. og fram til begynnelsen av 1200-tallet e.Kr. Hele landet sør for elven Tungabhadra var forent og ble holdt sammen som en statsdannelse i mer enn to århundrer. Under keiser Raja Raja Chola I og hans etterfølgere Rajendra Chola I, Rajadhiraja Chola, Virarajendra Chola og Kulothunga Chola, ble riket en militær, økonomisk og kulturell maktfaktor i sørlige og sørøstlige Asia. Makten til den nye riket ble proklamert til den østlige verden ved ekspedisjoner til elven Ganges i nordlige India hvor Rajendra Chola I overtok og okkuperte byene til det maritime riket Shrivijaya i sørøstlige Asia, foruten også med gjentatte sendebud til Kina. Flåten til Cholariket representerte høydepunkten for indisk sjømakt.
I løpet av perioden 1010–1200 e.Kr. strakte Cholarikets områder seg fra øyene i Maldivene i sør, og så langt nord som til breddene av Godavari i Telangana. Rajaraja Chola erobret halvøya i sørlige India, annekterte deler av hva som i dag er Sri Lanka, og okkuperte øyene i Maldivene. Rajendra Chola sendte en seierrik militær ekspedisjon til nordlige India som berørte Ganges, og beseiret Mahipala fra Palariket. Deretter fortsatte hæren inn i hva som i dag er Bangladesh og herjet der. Han greide å invadere byene til Shrivijaya i Malaysia, Indonesia og sørlige Thailand. Etter denne framgang fikk Cholariket en nedgang på begynnelsen av 1200-tallet grunnet framveksten av Pandyariket som til sist ble årsaken til at det gikk under.
Herskerne i Cholariket støttet litteraturen skrevet på tamilsk, og deres tid var den mest kreative epoken i historien til sørlige India og en gullalder for den tamilske kulturen. Herskernes segl på mange bygninger er vitnemål at herskerne var ivrige byggherrer og hadde visjoner om templene ikke bare var steder for religion, men som sentre for økonomisk aktivitet. Cholarikets kunst spredte seg og hadde innflytelse i sørøstlige Asia.
Riket var nyskapende i et sentralisert form for regjering og etablerte et disiplinert byråkrati. I løpet av rikets imperialistiske periode økte urbaniseringen og det var samtidig en stor jordbruksekspansjon med et velutviklet system for vannhåndtering. I løpet av denne perioden blomstret økonomien og særlig handelen grunnet velorganiserte tamilske handelslauger som kontrollerte langdistansehandel.
Guolehis Suolojávri
Guolehis Suolojávri er en innsjø i Kautokeino kommune i Finnmark.
Ishockey i Latvia
Ishockey er den mest populære sporten i Latvia. Latvia har en profesjonell ishockeyliga og mange amatørligaer. Ishockey har blitt spilt i Latvia siden 1920-tallet. Da Latvia var medlem av Sovjetunionen fra 1940 til 1991 hadde landet elleve ishockeylag som spilte i den sovjetiske ligaen. Det største laget i den latviske ishockeyligaen er Dinamo Riga. VM i ishockey 2006 ble også arrangert i Latvia. .
Entre Rios do Sul
Entre Rios do Sul er en kommune i delstaten Rio Grande do Sul i sørregionen av Brasil.
CVR(T)
CVR(T) er en britisk familie pansrede beltegående kjøretøyer, levert av tidligere Alvis, senere Alvis Vickers.
Peder Winstrup
Peder Pedersen Winstrup (født 30. april 1605 i København, død 28. desember 1679 i Lund) var biskop i Lund 1638-79.
Han var unik på den måte at han virket under to danske konger og to svenske. Winstrup var dansk, men viste ingen større bitterhet over at Skåne i 1658 kom under den svenske krone. Han var straks parat til å samarbeide med sin nye herre. Det betalte seg. Da Karl X Gustav den 5. mars 1658 gikk i land i Helsingborg og for første gang betrådte sitt nyerobrede land, ble han mottatt på kaien av Winstrup og en delegasjon av stiftets prester i fullt ornat. Med svulstige vers på latin ble erobreren budt velkommen. Winstrup hadde ikke tatt lignende ord i sin munn siden han ti år tidligere var med og hyldet Frederik III i København.
Adlet
Karl X Gustav forstod å lønne en landssviker efter fortjeneste og overrakte straks ved det første møte en svær guldkjede og adlet ham under navnet Himmelstierna. Winstrup påbød stiftets prester å skifte alle danske navn ut med svenske i deres forbønn for det kongelige hus. Og da Karl X Gustav det følgende år angret at han hadde tatt til takke med Danmarks østensundske landsdeler og besluttet å ta hele landet, påla biskop Winstrup prestene å kreve lydighet mot svenske myndigheter av deres sognebarn, og velsignet uten å nøle de svenske våpen. Han bad herskernes herre om å lykksaliggøre den
Europamesterskapet i landhockey
Europamesterskapet i landhockey ble arrangert første gang i 1970 i Brussel, og arrangeres annenhvert år.
Peder Winstrup
Dårlig svensker
Under Karl XIs formynderregjering ble han på tross av denne innstilling sterkt mistenkt for å være en «dårlig svensker». En av årsakene var hans protester mot den svenske okkupasjonsmakts kamp mot det danske språk i Skåne. Winstrup var også mistenkt for å stå i hemmelig forbindelse med danskene og i 1666 var det ikke langt fra at en plan for å avsette Winstrup ble gjennomført.
Lunds universitet
Winstrup var en av dem som stod bak grunnleggelsen av Lund universitet. Det var ham som fikk overbevist Karl X Gustavs efterfølger, den nye konge Karl XI, om det formålstjenlige i å opprette et universitet i Lund. Tro mot vanen fortsatte Skånes unge med å dra til universitetet i København, men hvis Skåne skulle være svensk, måtte landsdelen utdanne sine egne prester, mente biskop Winstrup. Intet ble så betydningsfullt for de følgende årtiers forsvenskning som universitetet i Lund, da de fjerntliggende læreanstalter i Uppsala og Stockholm ikke ville ha trukket mange skåninger til seg.
Han ble i 1671 prokansler ved universitetet og hadde denne stilling frem til den skånske krigs utbrudd. Winstrups troskap mot de nye svenske herrer var utenfor all tvil, men Karl XI hadde allikevel sterke betenkeligheter ved Winstrups lojalitet, og det var alltid mange svensker som virket for å avsette Winstrup fra biskopsembedet. Det mislykkedes imidlertid og den gamle danske biskop beholdt sitt embede til sin død den 28. desember 1679.
Grav
Winstrup ble opprinnelig gravsatt i Det Winstrupske familiegravkoret i Lunds domkirke, hvorettet han ble flyttet et par ganger pga. ombygninger. I 1875 ble han plassert i krypten hvor han befant seg frem til 2014, hvor den naturlig mumifiserte kroppen ble tatt frem for en vitenskapelig undersøkelse. Det viste seg at hans organer var intakte, og ved hans fotende lå et 5–6 månder gammelt foster. I desember 2015 ble mumien utstilt en dag i Lunds universitets historiska museum med mange besøkende. Den 12. desember samme år ble han gjenbegravet i Domkirken, denne gang i det nordlige tårnet.
Jean de la Grolaye de Villiers
Jean de la Grolaye de Villiers (født 1434/1439, død 6. august 1499) var en av Den katolske kirkes kardinaler. Han var biskop av Lombès i Frankrike.
Han ble kreert til kardinal den 20. september 1493 av pave Alexander VI.
Vilhelm I av Skottland
I kontrast til sin dypt religiøse og skrøpelige bror, var Vilhelm kraftig bygd, rødhåret og stivsinnet. Han var en effektiv monark og hans regjeringstid var preget av skjebnesvangre forsøk på fravriste kontrollen over Northumbria fra England.
Tradisjonen har tillagt grunnleggelsen av klosteret Arbroath Abbey til hans navn, det sted hvor Arbroath-deklarasjonen av 1320 skjedde.
Vilhelm ble ikke kjent som «løven» i sin egen levetid, og tilnavnet skyldes ikke hans stivsinnete karakter, røde hår eller militære framgang, men at han skal ha tatt i bruk løven som sitt våpenskjold. I hans flagg eller banner skal det ha vært en opprett, rød løve med en todelt hale på gull bakgrunn. Løven innenfor en dobbelt liljeinnfatning, ble kongevåpen, riksvåpen og kongeflagg i Skottland. Løven er et eldgammelt kongesymbol fra Midtøsten og den ses i våpenskjold fra heraldikkens eldste tid på 1100-tallet. Den skotske røde løven på gullbunn er i motsatte farger av Den norske løve som fra ca. 1280 har Hellige Olavs symbol, øksen i framlabbene.
Vilhelm sørget for Auld-alliansen, en allianse mellom Skottland, Frankrike og Norge. Den hadde sin opprinnelse i et dokument som er den traktat som ble signert av John Balliol og Filip IV av Frankrike i 1295, og hvor ikke minst Norge opprinnelig var en deltager av (skjønt etter hvert spilte en ubetydelig rolle). Vilkårene i traktaten var at om ett av landene ble angrepet av England skulle de andre hjelpe til. For Skottland innebar det tette relasjoner til Frankrike som varte til 1746.
Vilhelm arvet tittelen jarl av Northumbria i 1152, men ble nødt til å oppgi tittelen til kong Henrik II av England i 1157. Dette skapte stridigheter etter at Vilhelm ble konge i 1165 og deretter brukte store ressurser på å gjenvinne Northumbria.
Falaise-avtalen forble gyldig i de nesten femten årene. På slutten av den tiden ble den nye engelske kongen, Rikard I av England, også kalt for Rikard Løvehjerte, ble enig i å avslutte avtalen for en engangssum av den uhørte sum av 10 000 merker sølv. Den engelske kongen trengte penger for å delta i det tredje korstog.
Hannelore Kohl
Johanna Eleonore Kohl, kalt Hannelore, (født 7. mars 1933 i Berlin, død 5. juli 2001 Ludwigshafen) var gift med Tysklands tidligere kansler Helmut Kohl, og var i hans 16 år lange regjeringstid Tysklands kanslerfrue.
Liv og virke
Under en klassefest i Ludwigshafen ble hun i 1948 kjent med den da 18 år gamle Helmut Kohl, som hun ble gift med 27. juni 1960 etter tolv års bekjentskap og et stort antall kjærlighetsbrev.
Hun studerte språk og snakket fransk og engelsk flytende – i motsetning til sin mann, som ikke snakket noen fremmedspråk. Med sin mann fikk hun sønnene Walter (1963) og Peter (1965). I hennes manns regjeringstid grunnla hun Kuratorium ZNS, som i 2005 ble omdøpt til ZNS - Hannelore Kohl Stiftung. Stiftelsen arbeider for å hjelpe ulykkesskadede med skader i sentralnervesystemet.
Den 5. juli 2001 ble hun funnet død i Kohlfamiliens hjem i Ludwigshafen. Hun hadde trolig begått selvmord etter å ha lidd av en svært sjelden og smertefull lysallergi siden 1993, som hadde tvunget henne til å unngå alt solskinn i flere år. Sykdommen var muligens blitt utløst etter et penicillininntak, men kan også ha vært en psykosomatisk senreaksjon på grunn av krigstraumer.
Hun mottok Baden-Württembergs fortjenstorden, og etter hennes død ble i mai 2004 en elvepromenadei Ludwigshafen ved Rhinen oppkalt etter henne. Hennes liv er behandlet i et teaterstykke av Johann Kresnik og en opera av Dea Loher.
Pankration
Pankration er en kampsport som var en del av antikkens olympiske leker fra 648 f.Kr. Dagens turneringer har flere regler enn antikkens pankration. Sporten har ikke vært en del av de moderne olympiske leker.
Antikkens olympiske leker
Kampene var ikke begrenset i tid, og vektklasser fantes ikke.
Nåtiden
I dag finnes stilarter innen pankration der hodebeskyttere benyttes, i tillegg til polstrede hansker som passer til bryte- og bokseteknikker.
Teknikker
Teknikker som fortsatt brukes er:
Kjetil Osvold
Kjetil Osvold (født 5. juni 1961 i Ålesund) er en norsk tidligere fotballspiller som spilte på midtbanen. Han var kjent for sin slepne teknikk og følsomme venstrefot.
Han er fra Hessa der også landslagsspillerne Helge Skuseth og John Arne Riise vokste opp. Osvold begynte som spiller i Aalesund som 9-åring, gikk senere til Skarbøvik (1978) og Start (1981–1984). Han spilte for Lillestrøm (1985–1986), og var samtidig vikar ved Bråten ungdomsskole.
Han gikk til Nottingham Forest i desember 1986 for 90,000 pund, og spilte under Brian Clough der med debut og stangskudd den 27. april 1987. Inkludert en mnd utleie til Leicester City hadde han 11 kamper i engelske lag.
Svenske hentet Osvold foran 1988-sesongen for 700,000 kroner. Han var en av lagets viktigste spillere den ene sesongen han spilte for Djurgården, der han dannet en solid midtbaneduo med Stefan Rehn. En forutsetning for overgangen til Djurgården var at han skulle få gå videre hvis en profesjonell klubb ønsket ham, og i desember 1988 ble Osvold solgt videre til greske PAOK for samme sum Djurgården hadde hentet ham for. Osvold spilte én sesong for PAOK. Etter tre sesonger tilbake i LSK (1990–1992) var han en sesong som kaptein for Skeid (1993) da de berget plassen i 2. divisjon.
Osvold tok den 30. april 1986 en tunnel på Maradona i en treningskamp på Ullevaal i forkant av VM i fotball 1986 der han i tillegg scoret kampens eneste mål. Etter at han la opp har han arbeidet som markedssjef, forsikringsselger og fotballagent.
Hammervatnet
Hammervatnet er en innsjø i Levanger kommune i Trøndelag. I 1978 ble vraket av en Spitfire som skulle bombe «Tirpitz» i 1942 tatt opp av vannet, og bragt til England hvor det nå er å finne på museum.
Hammervatnet naturreservat ble opprettet i 1984.
US Foggia
Unione Sportiva Foggia er en italiensk fotballklubb fra Foggia, Puglia. Klubben ble grunnlagt i 1920. Foggia spilte sist i Serie A i 1995. Laget var veldig populært på 90-tallet på grunn av den offensive spillestilen til Zdenek Zeman.
Giovanni Antonio Sangiorgio
Giovanni Antonio Sangiorgio (født 1439/1442, død 14. mars 1509) var en av Den katolske kirkes kardinaler. Han var biskop av Alessandria (1478–1499) og av Parma (1499–1509) i Italia samt titulærpatriark av Jerusalem (1500–1503).
Han ble kreert til kardinal den 20. september 1493 av pave Alexander VI.
Provinsen Aniceto Arce
Provinsen Aniceto Arce er en provins i departementet Tarija i Bolivia. Hovedstaden er Padcaya.
Entre-Ijuís
Entre-Ijuís er en kommune i delstaten Rio Grande do Sul i sørregionen av Brasil.
Květoslava Jeriová
Květoslava Jeriová-Pecková (født Květoslava Jeriová, 10. oktober 1956 i Studenec) er en tsjekkoslovakisk tidligere langrennsløper som konkurrerte fra 1980 til 1984. Hun vant tre OL-medaljer i løpet av karrieren; sølv på stafetten i 1984 og bronse på 5 km i 1980 og 1984.
Chippewa County (Minnesota)
Chippewa County er et fylke i den amerikanske delstaten Minnesota. Det ligger i den sørvestlige delen av staten og grenser mot Swift County i nord, Kandiyohi County i nordøst, Renville County i sørøst, Yellow Medicine County i sørvest og mot Lac qui Parle County i vest.
Květoslava Jeriová
Hun tok også en bronsemedalje på 10 km under VM 1982 i Oslo, og vant totalt åtte verdenscuprenn i løpet av sin korte karriere.
Chippewa County (Minnesota)
Chippewa Countys totale areal er 1 522 km² hvorav 13 km² er vann. I henhold til folketellingen av 2010 hadde fylket 12 441 innbyggere og administrasjonssenteret ligger i byen Montevideo som også er fylkets største by.
Fylket ble dannet i 1862 og organisert i 1868. Fylket har fått sitt navn etter elven Chippewa som renner gjennom fylket.
Kompostblomsterfluer
Kompostblomsterfluer (også kalt råtefluer, slekten Syritta) er en gruppe av fluer som tilhører familien blomsterfluer (Syrphidae). Slekten omfatter ca. 60 kjente arter, én av dem forekommer i Norge. De kan påtreffes nær sagt hvor som helst, særlig på blomster.
Utseende
Små (7–9 mm), avlange og slanke blomsterfluer med korte bein. De kjennes på den slanke, jevnbrede kroppsformen og de korte bakbeina med tykke lår og svært krumme legger. På farge er de gjerne matt gråsvarte med gule flekker på bakkroppen. Fasettøynene er store, nakne og møtes såvidt i pannen hos hannene. Pannene er tett, lyst bestøvet. Antennene er små og gulaktige. Ansiktete er nesten flatt, mørkt, tett bestøvet, kinnene er gulaktige. Thorax er lengre enn bred, rekatngulær, hos den nordiske arten med to lyse støvflekker i forkant og lyst bestøvede områder som strekker seg fra skuldrene nesten bak til vingefestet. Bakkroppen er lang og smal med runde, gule sideflekker på det andre og tredje leddet, smale sølvfargede flekker på det fjerde. Beina er forholdsvis korte, brokete i svart og oransje. Baklårene er kraftig fortykket, leggene sterkt krummet slik at de kan foldes tett inntil lårene. Vingene er forholdsvis små og glassklare.
Levevis
Larvene utvikler seg i kompost og annet råtnende plantemateriale, også i gjødsel. Disse fluene finnes nesten overalt der slikt materiale er tilgjengelig, og er ofte meget vanlige i kulturlandskap og hager. De besøker mange slags blomster. Hannene forsvarer revirer over blomster som hunnene besøker, og henger over disse på svirrende vinger. Under gunstige forhold kan de har to generasjoner hver sommer.
Utbredelse
Slekten er utbredt i alle verdensdeler (bortsett fra Antarktis, der det ikke finnes noen høyere insekter), og i hele Norge.
Bob Hope
Han hadde en omfattende filmkarrière, og fikk status som noe av en institusjon innen amerikansk underholdning. Han drev med en del veldedig arbeide, og opptrådte ofte og gjerne for amerikanske soldater i krigsområder. Hope var spesielt berømt for sine karakteristiske korte vitser, strukturert som tre- eller firelinjers replikker.
Bakgrunn
Hope vokste opp som den femte av syv brødre. Faren var steinarbeider og moren operasangerinne. De første årene bodde familien i Bristol. I 1907 emigrerte familien via mottaksmyndigheten på Ellis Island til Cleveland i Ohio og fem år gammel ble Bob Hope amerikansk statsborger.
Karriere
Stumfilmkomikeren Fatty Arbuckle så Hope opptre i 1925, og sørget for at han fikk en stilling hos en omreisende trupp kalt Hurley's Jolly Follies. Innen ett år hadde Hope utviklet et show kalt The Dancemedians med George Byrne og Hilton Sisters, siamesiske tvillinger som kunne utføre stepping i sine vaudevilleopptredender. Hope og Byrne opptrådte også som siamesiske tvillinger, danset og sang og sminket blackface, inntil noen fortalte Hope at han var morsomst som seg selv.
Hope filmdebuterte i 1934 med kortfilmen Going Spanish for Educational Pictures. Han underskrev så en kontrakt med Paramount Pictures. Hope spilte i selskapets The Big Broadcast of 1938. Siden fulgte en lang rekke komedier, flere av dem sammen med Bing Crosby i The Road-serien. Han opptrådte dessuten i utallige radioprogrammer og tv-shows, og skrev flere bøker.
Den 6. mai 1941, på March Field i California fremtrådte Hope i sitt første show for United Service Organizations (USO). Han fortsatte deretter å reise og underholde tropper under resten av andre verdenskrig, under Koreakrigen, Vietnamkrigen og trakk seg ikke tilbake før etter Gulfkrigen 1990-1991. For å vise sin støtte for de væpnede styrker bar han under turnéene nesten alltid militæruniform, akkurat som sitt publikum. Hans karrière som underholder for de amerikanske soldater varte i 60 år og omfattet om lag 60 turnéer.
Bob Hope mottok fem Oscar og har fått fire stjerner på Hollywood Walk of Fame for film, radio, TV og teater. Han mottok Presidentens frihetsmedalje 20. januar 1969 av president Lyndon B. Johnson. I 1998 ble han utnevnt til Honorary Knight Commander av Order of the British Empire.
Hans fremste hobby var golf. Han spilte golfpartier med samtlige amerikanske presidenter fra Dwight D. Eisenhower til George Bush.
Liste over kommuner i Ditmarsken
Liste over kommuner i Ditmarsken er en liste over byer og kommuner i kretsen Ditmarsken i delstaten Schleswig-Holstein, Tyskland. Nesten alle kommuner i Ditmarsken hører under amter (ämter), som igjen hører under kretsen (kreis), som i dette tilfellet er Ditmarsken. De to største byene i Ditmarsken er Heide og Brunsbüttel, og disse er amtsfrie byer, som gjør at de hører direkte under kretsen. Byene Friedrichskoog, Marne, Meldorf og Wesselburen mistet statusen som kretsfrie byer under omorganiseringene av amter og kommuner i perioden 1. januar–25. mai 2008.
De største forandringene i sammensetningen av kommuner og amter skjedde i henholdsvis 1970 og 2008. I 1970 ble Nord- og Sør-Ditmarsken slått sammen til dagens Ditmarsken krets. Samtidig ble flere amter, som da var baserte på de gamle kirkesognene, Amt Kirchspielslandgemeinden (Amt KLG), slått sammen til noe større amter. De nye amtene fulgte fortsatt det gamle prinsippet om kirkesogn, og således var Ditmarsken i 1970 den eneste kretsen i Tyskland som fortsatt titulerte sine amt som Amt KLG. Etter 1970 var det 12 amter i kretsen. De fleste kommunene hadde vært selvstendige siden Weimarrepublikken, slik at den største forandringen på dette i 1970 ble at kommunen Sankt Michaelisdonn ble opprettet. Dessuten ble Brunsbüttel utvidet ved innlemmelser av bl.a. Brunsbüttelkoog. Ved forvaltningsreformen i 2008 ble antall amter halvert, og samtlige kommuner bortsett fra Norderwöhrden fulgte med sitt gamle amt inn i ett av de seks nye. Fortsatt er Heides omlands amt og Eiderens amt titulerte som Amt KLG. Hägen ble innlemmet i Süderheistedt den 1. januar 2009. Selv i dag følger det desentraliserte Ditmarsken det gamle prinsippet om at hver landsby skal utgjøre sin egen kommune, noe som fører til store ulikheter i folketall og areal: Fra Heide og Brunsbüttel til Marnerdeich og Bergewöhrden. Generelt sett er kommunene i Ditmarsken, både i areal og folketall, gjennomsnittlig mindre enn andre steder i Tyskland.
Nord-Mesna
Nord-Mesna er en innsjø som ligger i Ringsaker og Lillehammer kommuner i Innlandet. Den er 5,6 kilometer lang og 1,4 kilometer bred og har på sydsiden steile bredder; på nordsiden er det flere gårder. I sjøen finnes gjedde og abbor.
Liste over kommuner i Ditmarsken
Amter (Ämter)
De nåværende amtene, deres plassering, og deres opprinnelige tyske navn:
Nord-Mesna
Sjøen er regulert som magasin for Mesna kraftverk, med reguleringshøyde 8,3 meter.
I sørenden mottar Nord-Mesna Sør-Mesnas vann gjennom Bustokkelva. Sjøens utløp ligger i nordenden av sjøen; herfra renner vannet gjennom elven Mesna ned til Kroken, hvor det meste av vannet ledes i tunnel ned til kraftverket ved Lillehammer sentrum, og derfra ut i elva igjen og ned i Mjøsa.
Terrorangrepet i Bagdad 1. mai 2008
Bakgrunn
Fortsatte kamper i Sadr City de foregående dagene, mellom bl.a irakiske styrker og Mahdi-militsen hadde krevd mange menneskeliv. Ifølge meldinger i media hadde så mange som 996 sivile, 96 politimenn og 38 soldater mistet livet.